TARTU LINNAVOLIKOGU

MÄÄRUS

Nr …..

**Tartu linna siseauditi põhimäärus**

Määrus kehtestatakse kohaliku omavalitsuse korralduse seaduse § 481 lõike 1 alusel ja arvestades Tartu Linnavolikogu 26. aprilli 2018. a määrust nr 20 "Tartu linna põhimäärus" § 20 lõiget 5.

**§ 1. Määruse reguleerimisala**

Määrus ~~reguleerib~~ sätestab Tartu linna siseauditi korralduse ~~põhilised~~ alused.

**§ 2. Siseauditi osakond**

(1) Siseauditi osakond on Tartu Linnavalitsuse osakond.

(2) ~~Siseauditi osakond allub linnapeale.~~ Siseauditi osakond allub funktsionaalselt linnavolikogule ja administratiivselt linnapeale.

(3) ~~Siseauditi osakond juhindub oma tegevuses kehtivatest seadustest, Tartu linna õigusaktidest, siseaudiitori kutsetegevuse standarditest ja nende rakendamise juhistest ning tõlgendustest.~~ Siseauditi osakond juhindub oma tegevuses kehtivatest seadustest ja Tartu linna õigusaktidest ning Rahvusvahelise Siseaudiitorite Ühingu poolt välja töötatud siseauditeerimise definitsioonist, eetikakoodeksist, standarditest ja tegevusjuhistest.

(4) ~~Siseauditi osakonda juhib siseauditi juht, kelle ametisse nimetamiseks ja ametist vabastamiseks nõusoleku saamiseks esitab ettepaneku volikogule linnavalitsus. Siseauditi juhi nimetab ametisse ja vabastab ametist linnapea.~~ Siseauditi osakonda juhib siseauditi juht, kelle nimetab linnavolikogu nõusoleku alusel ametisse ja vabastab ametist linnapea.

**§ 3. Siseauditi eesmärk ja siseauditi osakonna põhiülesanded**

(1) Siseauditi eesmärk on pakkuda Tartu linnale kindlustandvat ja nõuandvat tegevust, mis on sõltumatu ja objektiivne. Siseauditi osakond aitab kaasa Tartu linna eesmärkide saavutamisele, kasutades süsteemset ja korrakohast lähenemist, hindamaks ja täiustamaks riskide juhtimise, kontrolli- ja valitsemisprotsesside mõjusust.

~~(2) Siseauditi osakonna põhiülesanded on:~~

~~1) tuvastada ja hinnata riske, mis võivad mõjutada linnavalitsuse kui ametiasutuse ja selle hallatavate asutuste tegevust ja sisekontrollisüsteemi rakendumist;~~

~~2) hinnata linnavalitsuse kui ametiasutuse ja selle hallatavate asutuste eesmärkide saavutamiseks rakendatud sisekontrolli meetmeid, nende mõjusust ning avaldada arvamust nende meetmete piisavuse kohta;~~

~~3) teavitada volikogu ja linnavalitsust oma tähelepanekutest ja järeldustest ning vajaduse korral teha soovitusi puuduste kõrvaldamiseks.~~

(2) Siseauditi osakonna põhiülesanded on:

1) linnavalitsuse kui ametiasutuse ja selle hallatavate asutuste riskide juhtimise, sisekontrolli- ja valitsemisprotsesside tõhususe hindamine;

2) oma tähelepanekutest ja järeldustest ning vajaduse korral puuduste kõrvaldamiseks tehtud ettepanekutest volikogu ja linnavalitsuse teavitamine;

3) linnavalitsuse nõustamine riskide hindamist ja riskide juhtimist puudutavates küsimustes.

(3) Siseauditi osakonna eelarves tuleb ette näha piisavad rahalised vahendid osakonna põhiülesannete täitmiseks ja osakonna teenistujate ametialase pädevuse hoidmiseks ning täiendamiseks.

**§ 4. Siseauditi tegevusplaan**

(1) ~~Siseauditi osakond koostab tegevusplaani, arvestades riskide hindamist ja linnavalitsuselt ning volikogult saadud sisendit.~~ Siseauditi osakond koostab tegevusplaani, arvestades riskide hindamist ja linnavalitsuselt, revisjonikomisjonilt ning volikogult saadud sisendit. Tegevusplaan sisaldab loetelu eelarveaasta jooksul planeeritavatest audititest (sealhulgas planeeritavate auditite eesmärke) ja nende elluviimise perioodi.

(2) Linnavalitsus kiidab siseauditi tegevusplaani heaks ja esitab selle volikogule kinnitamiseks novembris.

(3) Volikogu kuulab ära revisjonikomisjoni seisukoha ja kinnitab siseauditi tegevusplaani linnaeelarve vastuvõtmise päevaks.

**~~§ 5. Siseauditi juhi aruanne~~**

~~(1) Enne majandusaasta aruande heakskiitmist esitab siseauditi juht oma aruande linnavalitsusele. Linnavalitsus esitab siseauditi juhi aruande koos majandusaasta aruandega volikogule.~~

~~(2) Siseauditi juhi aruanne avaldatakse Tartu linna veebilehel.~~

**§ 5. Siseauditi juhi aastaaruanne**

(1) Siseauditi juht esitab volikogule aastaaruande eelmisel aastal tehtud tööde kohta üheaegselt majandusaasta aruande arutamisega volikogus.

(2) Siseauditi juhi aastaaruanne avaldatakse Tartu linna veebilehel.

**§ 6. Siseauditi osakonna õigused ja kohustused ning sõltumatus**

(1) Siseauditi ~~osakonnal~~ osakonna teenistujatel on oma ülesannete täitmiseks õigus:

1) omada juurdepääsu vajalikele andmetele ja varadele, sealhulgas sellistele, millele võivad kohalduda konfidentsiaalsuse ja andmekaitse nõuded;

~~2) küsida ja saada informatsiooni linnavalitsuse teenistujatelt või linnavalitsuse hallatavate asutuste töötajatelt;~~

2) küsida ja saada informatsiooni linnavalitsuse liikmetelt ning teenistujatelt ja linnavalitsuse hallatavate asutuste töötajatelt, sh asutuste juhtidelt;

~~3) kaasata spetsialiste väljastpoolt organisatsiooni siseauditi eesmärkide saavutamiseks;~~

3) kaasata spetsialiste linnavalitsuse struktuuriüksustest, linnavalitsuse hallatavatest asutustest või väljastpoolt organisatsiooni siseauditi eesmärkide saavutamiseks;

4) esitada ettepanekuid õigusaktidega vastuolus olevate dokumentide muutmiseks või kehtetuks tunnistamiseks ja dokumentide ajakohastamiseks;

5) esitada ettepanekuid sisekontrollisüsteemi paremaks korraldamiseks.

(2) Oma ülesannete täitmiseks kohustub siseauditi osakond:

1) määrama oma tegevuse prioriteedid;

2) informeerima linnavalitsust ja volikogu ressursipiirangute mõjust tegevusplaani täitmisele;

3) teostama tegevusplaani kõik tegevused, need dokumenteerima ja edastama tegevusplaani põhjal läbiviidud tegevuse tulemused linnavalitsusele ning volikogule;

4) vajadusel läbi viima järeltegevused nii auditi käigus avastatud faktide kui ka korrigeerivate tegevuste osas ning informeerima linnavalitsust, kui rakendatud korrigeerivad tegevused ei ole piisavalt efektiivsed;

5) edastama linnavalitsusele ja volikogule informatsiooni võimalike probleemide kohta, mis võivad mõjutada ametiasutuse või hallatava asutuse tegevust;

~~6) järgima siseauditeerimise kutsetegevuse standardeid ja eetikakoodeksit.~~

(3) Siseauditi osakonna teenistujad on oma tööd tehes sõltumatud ja täidavad oma ülesandeid objektiivselt ning viisil, kus auditivaldkonnas tehtavad otsused ei sõltu ühegi teise osapoole hinnangutest ja arvamustest. Siseauditi osakonna teenistujad ei tohi osaleda üheski tegevuses või suhtes, mis võib kahjustada või mille puhul võib näida, et see kahjustab nende ~~hinnangut~~ sõltumatust.

(4) Siseauditi juht koostab kvaliteedi tagamise ja täiustamise programmi, mille alusel on võimalik hinnata siseauditi vastavust vajadustele, standarditele ja eetikakoodeksile, ning korraldab selle järgimise.

(5) Siseauditi osakonna teenistujad on kohustatud täiendama oma ametialast pädevust vähemalt õigusaktides kehtestatud mahus.

**§ 7. Määruse jõustumine**

Määrus jõustub .... 2022. a.